Nacionalinis Amerikos istorijos muziejus

Nacionalinis Amerikos istorijos muziejus – muziejus, kuriame laikomas, saugomas bei eksponuojamas Jungtinių Amerikos Valstijų socialinės, politinės, kultūrinės, mokslinės ir kariuomenės istorijos palikimas. Tarp eksponuojamų daiktų yra originalioji „Žvaigždėtoji vėliava” (angl. Star Spangled Banner Flag) bei Dorotės rubininė šlepetė iš 1939 metų JAV miuziklo „Ozo šalies burtininkas”. Nacionalinis Amerikos istorijos muziejus yra Smithsonian instituto dalis, ir yra išsidėstęs JAV sostinėje Vašingtone, nacionalinėje alėjoje.